CELEX: 32018R1489
Language: el
Date: 2018-10-03 00:00:00
Title: Εκτελεστικός κανονισμός (ΕΕ) 2018/1489 της Επιτροπής, της 3ης Οκτωβρίου 2018, σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία

8.10.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 252/35
               
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2018/1489 ΤΗΣ ΕΠΙΤΡΟΠΉΣ
         της 3ης Οκτωβρίου 2018
         σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα (1), και ιδίως το άρθρο 57 παράγραφος 4 και το άρθρο 58 παράγραφος 2,
         Εκτιμώντας τα ακόλουθα:
         
                     (1)
                  
                  
                     Για να εξασφαλιστεί η ομοιόμορφη εφαρμογή της συνδυασμένης ονοματολογίας που προσαρτάται στον κανονισμό (ΕΟΚ) αριθ. 2658/87 του Συμβουλίου (2), είναι αναγκαίο να θεσπιστούν μέτρα όσον αφορά την κατάταξη των εμπορευμάτων που αναφέρονται στο παράρτημα του παρόντος κανονισμού.
                  
               
                     (2)
                  
                  
                     Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της συνδυασμένης ονοματολογίας (ΣΟ). Οι εν λόγω κανόνες ισχύουν επίσης και για κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν οποιαδήποτε νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.
                  
               
                     (3)
                  
                  
                     Κατ' εφαρμογή αυτών των γενικών κανόνων, τα εμπορεύματα που περιγράφονται στη στήλη 1 του πίνακα που περιλαμβάνεται στο παράρτημα θα πρέπει να καταταγούν στον κωδικό ΣΟ που εμφαίνεται στη στήλη 2, για τους λόγους που αναφέρονται στη στήλη 3 του εν λόγω πίνακα.
                  
               
                     (4)
                  
                  
                     Είναι σκόπιμο να προβλεφθεί ότι ο δικαιούχος των δεσμευτικών δασμολογικών πληροφοριών, οι οποίες έχουν εκδοθεί σχετικά με τα εμπορεύματα που αφορά ο παρών κανονισμός και δεν είναι σύμφωνες με τον παρόντα κανονισμό, μπορεί να συνεχίσει να τις επικαλείται επί μια ορισμένη χρονική περίοδο, σύμφωνα με τις διατάξεις του άρθρου 34 παράγραφος 9 του κανονισμού (ΕΕ) αριθ. 952/2013. Η περίοδος αυτή θα πρέπει να είναι τρίμηνη.
                  
               
                     (5)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Τα εμπορεύματα που περιγράφονται στη στήλη 1 του πίνακα που περιλαμβάνεται στο παράρτημα κατατάσσονται στη συνδυασμένη ονοματολογία στον κωδικό ΣΟ που αναφέρεται στη στήλη 2 του εν λόγω πίνακα.
         
         
            Άρθρο 2
            Οι δεσμευτικές δασμολογικές πληροφορίες που δεν είναι σύμφωνες με τον παρόντα κανονισμό μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 34 παράγραφος 9 του κανονισμού (ΕΕ) αριθ. 952/2013, κατά τη διάρκεια περιόδου τριών μηνών από την ημερομηνία έναρξης της ισχύος του παρόντος κανονισμού.
         
         
            Άρθρο 3
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 3 Οκτωβρίου 2018.
            
               
                  Για την Επιτροπή,
               
               
                  εξ ονόματος του Προέδρου,
               
               Stephen QUEST
               
                  Γενικός Διευθυντής
               
               
                  Γενική Διεύθυνση Φορολογίας και Τελωνειακής Ένωσης
               
            
         
         
            (1)  ΕΕ L 269 της 10.10.2013, σ. 1.
         
            (2)  Κανονισμός (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (ΕΕ L 256 της 7.9.1987, σ. 1).
      
      
         
            ΠΑΡΑΡΤΗΜΑ
            
                        Περιγραφή των εμπορευμάτων
                     
                     
                        Κατάταξη
                        (κωδικός ΣΟ)
                     
                     
                        Λόγοι
                     
                  
                        (1)
                     
                     
                        (2)
                     
                     
                        (3)
                     
                  
                        Τεχνούργημα από πλαστικές ύλες σε μορφή συνόλου που προορίζεται για λιανική πώληση, αποτελούμενο από:
                        
                                    —
                                 
                                 
                                    τρεις συνδέσμους εύκαμπτων σωλήνων κηπουρικής,
                                 
                              
                                    —
                                 
                                 
                                    ακροφύσιο ψεκασμού με μηχανισμό για τη ρύθμιση του τύπου εκτόξευσης του υδάτινου πίδακα, καθώς και για τη μείωση ή την αύξηση της ροής,
                                 
                              
                                    —
                                 
                                 
                                    συνδετήρες εφοδιασμένους με στεγανωτικές συναρμογές από καουτσούκ (αποκαλούμενους «στεγανωτικούς δακτύλιους Ο»).
                                 
                              Το είδος παρουσιάζεται προς χρήση σε κήπους για ράντισμα ή πότισμα φυτών.
                        Βλέπε εικόνες (*1).
                     
                     
                        8481 80 99 
                     
                     
                        Η κατάταξη καθορίζεται από τις διατάξεις των γενικών κανόνων 1, 3 β) και 6 για την ερμηνεία της συνδυασμένης ονοματολογίας, καθώς και από το κείμενο των κωδικών ΣΟ 8481 , 8481 80  και 8481 80 99 .
                        Το ακροφύσιο ψεκασμού το οποίο μεταβάλλει τον τύπο εκτόξευσης του υδάτινου πίδακα και ρυθμίζει τη ροή προσδίδει στο σύνολο τον ουσιώδη χαρακτήρα του.
                        Το είδος αυτό δεν είναι ούτε σύστημα άρδευσης [βλέπε επίσης τις Επεξηγηματικές σημειώσεις του εναρμονισμένου συστήματος (ΕΣΕΣ) για την κλάση 8424 , (E)] ούτε μηχανική κεφαλή ψεκασμού κήπου. Έχει τα αντικειμενικά χαρακτηριστικά ενός ακροφυσίου σωλήνα εφοδιασμένου με κάνουλες, κρουνούς και βαλβίδες ή άλλες συσκευές για τη ρύθμιση της ροής και του τύπου εκτόξευσης του πίδακα, που εξαιρείται από την κλάση 8424  [βλέπε επίσης τις ΕΣΕΣ για την κλάση 8424  (D)]. Ακροφύσια εύκαμπτων σωλήνων και παρόμοια είδη, εξοπλισμένα με με κρουνούς ή βαλβίδες για σχηματισμό πίδακα ή ψεκασμού κατατάσσονται στην κλάση 8481  (βλέπε επίσης τις ΕΣΕΣ για την κλάση 8481 , σημείο 11). Κατά συνέπεια, η κατάταξη στην κλάση 8424  αποκλείεται.
                        Επομένως, το είδος πρέπει να καταταχθεί στον κωδικό ΣΟ 8481 80 99  ως «άλλος κρουνός ή βαλβίδα».
                     
                  
               (*1)  Οι εικόνες έχουν αποκλειστικά ενημερωτικό σκοπό.